जयपुर। राजस्थान की मुख्यमंत्री वसुंधरा राजे ने पूर्वोत्तर में हुए चुनाव के बाद कहा कि भाजपा का जनाधार लगता ही बढ़ता ही जा रहा है। यह पीएम मोदी का कुशल नेतृत्व और भाजपा अध्यक्ष अमित शाह का कौशल है।
उत्तर-पूर्व के राज्यों में भाजपा की एेतिहासिक जीत हुई है। आने वाले समय में राजस्थान में पार्टी का भगवा फिर फहराएगा। आने वाले आठ महीने में पार्टी के नेता, कार्यकर्ता और पार्टी मेहनत करके भाजपा का परचम फहराएंगे। उपचुनाव के नतीजे वेकअप काॅल है। जनता ने हमें कमियां सुधारने का मौका है जिसे हम पूरा करेंगे।
मुख्यमंत्री राजे रविवार को भाजपा मुख्यालय में विजयोत्सव में शामिल होने के बाद मीडिया को संबोधित कर रही थी। उन्होंने कहा कि भाजपा का विकल्प नहीं है। त्रिपुरा में जीरो से टाप पर पहुंचने का असर आसान नहीं था बहुत सारे लोगों ने मेहनत की है। भाजपा को 35 सीटें मिली हैं.। 51 प्रतिशत वोट शेयर भाजपा व सहयोगियों को मिला है। कांग्रेस 1.6 प्रतिशत तक सिमट कर रह गई।
नार्थ ईस्ट का चित्र आज पूरी तरह बदल चुका है। बीस राज्यों में भाजपा की जीत हुई है। कांग्रेस आज सिर्फ चार राज्यों तक सिमट कर रह गई है।
प्रवासी राजस्थानी नार्थ ईस्ट में है। इस बदलाव में राजस्थानियों का बड़ा हाथ है। उन सबको तहे दिल से धन्यवाद देना चाहती हूं कि उन्होंने इस बदलाव में साथ दिया। पार्टी के कार्यकर्ता और नेताओं को धन्यवाद देना चाहती हूं। अंतिम आदमी तक हम किसी तरह पहुंच सकते हैं। आदिवासी लोगों ने बड़ी संख्या में साथ दिया है।